《题冯鲁川廉访所藏米芾芜湖县俊记为武养斋大令作》
清代·杨深秀

老颠洁痴深，祭裳涤藻火。想其俊逸情，礼法无一可。

何意仍书俊宫碑，天马能教羁靮施。蛇惊电发不可状，凤泊云纷信有之。

芜湖月皎砚山洁，一刻挥成八尺碣。放衙脱帽踞胡床，正对石兄矜奇绝。

代州廉访有拓本，满纸纠蟠见春蚓。可怜墨宝易朝餐，仍似黄金掷虚牝。

君今何处得此书，莫令泪滴玉蟾蜍。

作者简介：（1849—1898）山西闻喜人，原名毓秀，字漪村，号孴孴子。光绪十五年进士，授刑部主事。累官御史。百日维新间，屡疏言事，严劾守旧大臣。政变起，抗疏请归政皇帝，被杀。为戊戌六君子之一。有《雪虚声堂诗草》、《杨漪村侍御奏稿》等。